Oficialusis leidinys L 090 , 27/03/2004 p. 0064 - 0066



Komisijos reglamentas (EB) Nr. 581/2004 2004 m. kovo 26 d. skelbiantis nuolatinį eksporto grąžinamųjų išmokų už tam tikras sviesto rūšis konkursą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1], ypač į jo 31 straipsnio 3 dalies b punktą ir 14 dalį, kadangi: (1) Pagal 2004 m. kovo 26 d. Komisijos reglamentą (EB) Nr. 580/2004, nustatantį eksporto grąžinamųjų išmokų skyrimo už žemės ūkio produktus konkurso tvarką [2], Komisija priima sprendimą dėl nuolatinio konkurso pagal minėtą reglamentą. (2) Praktiniais sumetimais tikslinga rengti atskirus konkursus dėl Reglamento (EB) Nr. 580/2004 1 straipsnyje nurodytų produktų. Todėl šiuo reglamentu turėtų būti skelbiamas nuolatinis konkursas dėl tam tikrų sviesto rūšių. (3) Pieno ir pieno produktų vadybos komitetas nepateikė savo nuomonės per pirmininko nustatytą laiką, PRIĖMĖ ŠĮ REGLAMENTĄ: 1 straipsnis 1. Skelbiamas nuolatinis konkursas siekiant nustatyti eksporto grąžinamąją išmoką už toliau nurodytas sviesto rūšis, minimas Komisijos reglamento (EEB) Nr. 3846/87 I priedo 9 skirsnyje [3]: a) natūralus sviestas luitais, kurių neto masė ne mažesnė kaip 20 kilogramų, klasifikuojamas produkto kodais ex 040510190950 ir ex 040510190970 b) lydytas sviestas talpyklose, kurių neto masė ne mažesnė kaip 190 kilogramų, klasifikuojamas produkto kodu ex 040590100900, skirtas eksportui į šias paskirties vietas: - Rusiją (paskirties kodas 075), - visas kitas paskirties vietas išskyrus Andorą, Kiprą, Estiją, Gibraltarą, Vengriją, Latviją, Lietuvą, Maltą, Lenkiją, Slovakiją, Slovėniją, Čekiją, Jungtines Amerikos Valstijas ir Vatikaną. 2. Konkurso tvarką reglamentuoja sąlygos, išdėstytos šiame reglamente. 2 straipsnis 1. Pasiūlymai gali būti teikiami tik konkurso laikotarpiais ir galioja tik tuo laikotarpiu, kuriuo yra pateikti. Pasiūlymai pateikiami atskirai kiekvienam produktui ir vienai iš 1 straipsnyje 1 dalyje minimų paskirties vietų. 2. Kiekvienas konkurso laikotarpis prasideda 11.00 val. (Briuselio laiku) pirmąjį ir trečiąjį mėnesio trečiadienį, išskyrus pirmąjį rugpjūčio trečiadienį ir trečiąjį gruodžio trečiadienį. Jei trečiadienis yra valstybinė šventė, laikotarpis prasideda kitos darbo dienos 11.00 val. (Briuselio laiku) Kiekvienas konkurso laikotarpis pasibaigia 11.00 val. (Briuselio laiku) trečiadienį po antrojo ir ketvirtojo mėnesio antradienio, išskyrus antrąjį rugpjūčio trečiadienį ir ketvirtąjį gruodžio trečiadienį. Jeigu trečiadienis yra valstybinė šventė, laikotarpis pasibaigia praėjusios darbo dienos 11.00 val. (Briuselio laiku). 3. Kiekvienas konkurso laikotarpis numeruojamas iš eilės pradedant pirmuoju nustatytu laikotarpiu. 3 straipsnis 1. Kiekvienas pasiūlymas susijęs su ne mažiau kaip 10 tonų sviesto arba 18 tonų lydyto sviesto. 2. Pasiūlymo galiojimą užtikrinantis užstatas yra 20 eurų už 100 kilogramų sviesto ir 25 eurai už 100 kilogramų lydyto sviesto. Pasiūlymo galiojimą užtikrinantis užstatas tampa eksporto licencijos užstatu, kai pasiūlymas priimamas. 3. Pasiūlymai pateikiami priede išvardytoms valstybių narių kompetentingoms institucijoms. 4 straipsnis Taikydamos Reglamento (EB) Nr. 580/2004 4 straipsnio 2 dalį, valstybės narės atskirai praneša pasiūlymus, susijusius su paskirties vietomis, nurodytomis pagal šio reglamento 1 straipsnio pirmąją ir antrąją įtraukas. 5 straipsnis Šis reglamentas įsigalioja mėnesio, einančio po jo paskelbimo Europos Sąjungos oficialiajame leidinyje, pirmąją dieną. Šis reglamentas yra privalomas visas ir taikomas visose valstybėse narėse. Priimta Briuselyje, 2004 m. kovo 26 d. Komisijos vardu Francz Fischler Komisijos narys [1] OL L 160, 1999 6 26, p. 48. Reglamentas su paskutiniais pakeitimais, padarytais Komisijos reglamentu (EB) Nr. 186/2004 (OL L 29, 2004 2 3, p.6). [2] Žr. šio Oficialiojo leidinio p. 58. [3] OL L 366, 1987 12 24, p.1. -------------------------------------------------- PRIEDAS Valstybių narių kompetentingos institucijos, minimos Reglamente (EB) Nr. 580/2004 ir šiame reglamente, kurioms pateikiami pasiūlymai: BE Bureau d'intervention et de restitution belge Belgisch Interventie- en Restitutiebureau Rue de Trèves 82/Trierstraat 82 B-1040 Bruxelles/Brussel Tél./Tel. (32–2) 287 24 11 Télécopieur/faks. (32–2) 287 25 24 DK Ministeriet for Fødevarer, Landbrug og Fiskeri Direktoratet for FødevareErhverv Eksportstøttekontoret Nyropsgade 30 DK-1780 København V Tlf. (45) 33 95 80 00 faks. (45) 33 95 80 80 DE Bundesanstalt für Landwirtschaft und Ernährung (BLE) D-60083 Frankfurt am Main Tel. (49–69) 15 64–732, 774, 884 faks. (49–69) 15 64–874, 792 EL O.P.E.K.E.P.E. — Direction Dilizo Rue Acharnon 241 GR-10446 Athènes Tel. (30–210) 212 49 03 — (30–210) 212 49 11 faks. (30–210) 86 70503 ES Ministerio de Economía Secretaría General de Comercio Exterior Paseo de la Castellana, 162 E-28071 Madrid Tel. (34) 913 49 37 80 faks. (34) 913 49 38 06 FR Office national interprofessionnel du lait et des produits laitiers 2 rue Saint-Charles F-75740 Paris Cedex 15 Tél.: (33–1) 73005000 faks. (33–1) 73005050Service de Commerce extérieur:Tél.: (33–1) 73005044 faks. (33–1) 73005395 IE Department of Agriculture and Food Johnstown Castle Estate Wexford Ireland Tel. (353) 53 63400 faks. (353) 53 42843 IT Ministero delle Attività produttive Dipartimento Commercio estero DG Politica commerciale — Div. II Viale Boston 25 I-00144 Roma Tel. (39–06) 599 3220 faks. (39–06) 599 3214 LU OFFICE DES LICENCES 21, rue Philippe II L-2011 Luxembourg Tél.: (35–2) 478 2370 Télécopieur: (35–2) 466138 NL Productschap Zuivel Louis Braillelaan 80 NL 2719 EK Zoetermeer Tel. (31)-(0)793681534 faks. (31) (0)793681954 E-mail: HR@PZ.AGRO.NL AT Agrarmarkt Austria Dresdner Straße 70 A-1201 Wien Tel. (43–1) 331 51 faks. (43–1) 331 51396 E-mail: bereich.MILCH@AMA.GV.AT PT Ministério das Finanças Direcção-Geral das Alfândegas e dos Impostos Especiais sobre o Consumo Direcção de Serviços de Licenciamento Rua Terreiro do Trigo — Edifício da Alfândega P-1149–060 Lisboa Tel. (351–21) 881 42 62 faks. (351–21) 881 42 61 FI Maa- ja metsätalousministeriö Interventioyksikkö P.O. Box 30 FIN-00023 Government Finland Puh:. (358–9) 160 01 Telekopio: (358–9) 1605 2707 SW Statens jordbruksverk Vallgatan 8 S-51182 Jönköping Tfn: (46–36) 15 50 00 faks. (46–36) 19 05 46 UK Rural Payments Agency (RPA) Lancaster House, Hampshire Court Newcastle-upon-Tyne NE4 7YE United Kingdom Tel.:+44(0) 1912265262 faks. +44(0) 1912265212 --------------------------------------------------